Here is a page extracted from Wikipedia that may contain CSS, HTML, and a lot of unformatted text.

Title: ماريا شاراپوڤا
Content: ماريا يوريڤينا شاراپوڤا (), هيا لاعبة تنس من روسيا من مواليد 19 ابريل سنة 1987. كسبت لقب الفردى للستات فى بطولة ويمبلدون سنة 2004. و بطولة امريكا المفتوحه للتنس سنة 2006 و بطولة استراليا سنة 2008 و بطولة فرنسا سنة 2012 و سنة 2014. و كانت فى المركز الاول على العالم خمس مرات اخرهم فى شهر يونيه 2012 .

حياتها 
ماريا شاراپوفا اتولدت سنة 1987 فى بلدة نايجان فى سيبيريا روسيا. أبوها يورى و امها يلينا من اصل عرقى بيلاروسى ، و بعد كده العيله راحت تعيش فى جوميل فى بيلاروس ، و بعد حادثة تشرنوبيل النوويه سنة 1986 اللى أثرت على المنطقة االعيله راحت تعيش فى سوتشى قبل ما تتولد ماريا  لما كان عمر ماريا شارابوفا سنتين هناك اتصاحب باباها على ألكسندر كافلنيكوف ، اللى ابنه يڤجينى كافيلنكوڤ كسب بعد كده اتنين من بطولات الفردى من البطولات الاربع الكبرى.

ماريا شاراپوفاابتدت تلعب تنس لما كان عندها اربع سنين و سافرت امريكا مع باباها سنة 1994  علشان تتعلم فى أكاديمية نيك بوليتيرى للتنس فى ولاية فلوريدا اللى اتعلم فيها نجوم تنس كبار زى اندريه اجاسى ، مونيكا سيليش و انا كورنيكوڤا و قواعد الڤيزا بتاعة امريكا منعت والدة شارابوفا من السفر ليهم لمدة سنتين.

ماريا شاراپوفا أخدت اهتمام كبير لما كسبت اول بطوله لما كان عندها تلاتاشر سنه

مسألة المنشطات 
يوم 7 مارس 2016، أعلنت ماريا شاراپوفا ف مؤتمر صحفى ان نتيجة تحليل منشطات اتعمل لهف ف بطولة اوستراليا المفتوحه للتنس طلعت ايجابيه لدوا بتستعمله من عشر سنين اسمهميلدرونايت . اللى كتب ليها ده كان دكتور العيله. الدوا ده ساعتها ماكانش من محظورات الوكالة العالمية لمكافحة المنشطات (وادا) . بقا محظور يوم 1 يناير 2016، شاراپوڤا قالت انها ما كانتش تعرف ان ميلدرونايت من المحظورات. رئيس الاتحاد الروسى للتنس ساندها. ماريا شاراپوڤا اتمنعت من لعب ماتشات تنس 15 شهر ابتدو من 26 يناير 2016 تاريخ التحليل.

بعيد عن التنس 
عاشت ماريا شاراپوڤا فى امريكا من سن تسع سنين ، لكنها تحتفظ بجنسيتها الروسيه. و عندها بيت فمانهاتن بيتش، كاليفورنيا. ماريا شاراپوفا بتمتلك ماركة حلويات اسمها شوجارپوڤا.

بطولات 
ماريا شارابوفا كسبت 32 بطوله فردى ستات منهم خمسه جراند سلام و كسبت ميداليه فضه فى فردى التنس ف الالعاب الأولمبية سنة 2012.

سنة 2011 بترا كفيتوفا كسبت بطولة ويمبلدون لقب الفردى للستات بعد ما غلبت ماريا شارابوفا

نهائيات بطولات جراند سلام

جراند سلام: 9 (5 مرات البطله, 4 مرات مركز تانى)

مصادر

لينكات برانيه 

 
 

لعيبة تنس روس
مواليد 1987
لاعبة تنس
ستات روسيات
ابطال ويمبلدون
بطلات تنس جراند سلام فردى ستات